2. ลักษณะการประกอบธุรกิจ

บริษัท รอยัลการ์เด้น รีซอร์ท จำกัด จัดตั้งในปี 2521 โดยนายวิลเลี่ยม เอ็ลล์วู๊ด ไฮเน็ค
ด้วยทุนจดทะเบียนจำนวน 3 ล้านบาท เพื่อดำเนินธุรกิจโรงแรมและภัตตาคาร
และได้เข้าจดทะเบียนในตลาดหลักทรัพย์แห่งประเทศไทย ในปี 2531 ปัจจุบัน
เป็นผู้ประกอบธุรกิจหลักทางด้านโรงแรม ธุรกิจศูนย์การค้า ธุรกิจบันเทิง
และกิจการอื่นๆที่เกี่ยวข้องกับการประกอบธุรกิจโรงแรม โดยบริษัทฯ ดำเนินกิจการโรงแรม
รอยัลการ์เด้น รีซอร์ท – พัทยา ตั้งอยู่ที่ใจกลางเมืองติดชายทะเลของหาดพัทยา บนพื้นที่ 20 ไร่
เช่าจากบริษัท ศรีพัฒน์ จำกัด ซึ่งเป็นบริษัทในเครือทรัพย์สินส่วนพระองค์ อายุสัญญาเช่า 30 ปี
ซึ่งจะหมดอายุในปี 2562 เป็นโรงแรมชั้นหนึ่ง ประกอบด้วยห้องพักจำนวน 292 ห้อง
ประกอบด้วยอาคาร 2 หลัง สูง 4 ชั้น และ 10 ชั้น นอกเหนือจากธุรกิจโรงแรมรอยัลการ์เด้น
รีซอร์ท – พัทยา ที่บริษัทฯเป็นเจ้าของแล้ว
บริษัทยังได้ลงทุนในธุรกิจโรงแรมโดยลงทุนผ่านบริษัทในเครือ
และลงทุนในธุรกิจอื่นๆที่เกี่ยวข้องกับการประกอบธุรกิจโรงแรม ซึ่งสรุปได้ดังนี้

ข้อมูลการลงทุนในบริษัทย่อย (ณ 31 ธันวาคม 2543) คือ

1.  บริษัท หัวหิน รีซอร์ท จำกัด มีทุนจดทะเบียน 200 ล้านบาท ทุนชำระแล้ว 200 ล้านบาท
    บริษัทฯถือหุ้นร้อยละ 100

  เริ่มประกอบกิจการตั้งแต่ปี 2527 ดำเนินกิจการโรงแรมรอยัลการ์เด้น รีซอร์ท - หัวหิน
  ตั้งอยู่ที่อำเภอหัวหิน ประจวบคีรีขันธ์ บนพื้นที่ 21 ไร่ ประกอบด้วย ห้องพัก 220 ห้อง
  และสิ่งอำนวยความสะดวกตามมาตรฐานโรงแรมชั้นหนึ่ง

2.  บริษัท หัวหิน วิลเลจ จำกัด มีทุนจดทะเบียน 200 ล้านบาท ทุนชำระแล้ว 200 ล้านบาท
    โดยบริษัท หัวหิน รีซอร์ท จำกัด ถือหุ้นร้อยละ 100

  ดำเนินกิจการโรงแรมรอยัลการ์เด้น วิลเลจ - หัวหิน ตั้งอยู่ที่อำเภอหัวหิน ประจวบคีรีขันธ์
  บนพื้นที่ 36 ไร่ ประกอบด้วยห้องพัก 162 ห้อง
  และสิ่งอำนวยความสะดวกตามมาตรฐานโรงแรมชั้นหนึ่ง เริ่มประกอบกิจการตั้งแต่ปี 2533
  และได้ขยายจำนวนห้องพักเพิ่มขึ้นเป็น 200 ห้องในปลายปี 2543

3.  บริษัท รอยัลการ์เด้น พลาซ่า จำกัด มีทุนจดทะเบียน 300 ล้านบาท ทุนชำระแล้ว 300
    ล้านบาท บริษัทฯถือหุ้นร้อยละ 100

  ดำเนินกิจการศูนย์การค้ารอยัลการ์เด้น พลาซ่า - พัทยา ตั้งติดอยู่กับโรงแรมรอยัลการ์เด้น
  รีซอร์ท –

  พัทยา เปิดดำเนินการตั้งแต่ปี 2534

4.  บริษัท รอยัลการ์เด้น โฮเทล แมเนจเม้นท์ จำกัด มีทุนจดทะเบียน 17 ล้านบาท ทุนชำระแล้ว
    17 ล้านบาท บริษัทฯถือหุ้นร้อยละ 100

  ให้บริการการบริหารงานโรงแรมของกลุ่มรอยัลการ์เด้นได้แก่
  1)โรงแรมรอยัลการ์เด้นรีซอร์ท–พัทยา 2)โรงแรมรอยัลการ์เด้น รีซอร์ท หัวหิน
  3)โรงแรมรอยัลการ์เด้น วิลเลจ หัวหิน 4) โรงแรม แมริออท รอยัลการ์เด้น ริเวอร์ไซด์ และ
  5) โรงแรมรอยัลการ์เด้นฮาเบอร์วิว – ไฮฟอง ประเทศเวียดนาม
  รวมทั้งศูนย์การค้าของกลุ่มที่กรุงเทพฯ และพัทยา และศูนย์บันเทิงที่พัทยา เริ่มประกอบกิจการปี
  2531

5.  บริษัท รอยัลการ์เด้น เอ็นเตอร์เทนเม้นท์ จำกัด มีทุนจดทะเบียน 10 ล้านบาท ทุนชำระแล้ว
    10 ล้านบาท บริษัทฯถือหุ้นร้อยละ 100

  ประกอบธุรกิจประเภท Simulator Theater ในระบบ Motion Master พิพิธภัณฑ์
  Ripley’s Believe It or Not! และเครื่องเล่นนานาชนิด
  ในบริเวณศูนย์การค้ารอยัลการ์เด้น พลาซ่า พัทยา เปิดให้บริการตั้งแต่ ปี 2535

6.  บริษัท อาร์จีอาร์ อินเตอร์เนชั่นแนล จำกัด ตั้งอยู่ที่ บริติช เวอร์จิ้น ไอแลนด์ มีทุนจดทะเบียน
    100,000 ดอลล่าร์สหรัฐ ทุนชำระแล้ว 100,000 ดอลล่าร์สหรัฐ บริษัทฯ ถือหุ้นร้อยละ 100

  ดำเนินกิจการร่วมลงทุนในธุรกิจที่เกี่ยวเนื่องกันในต่างประเทศ ได้แก่ บริษัท ริบเบี่ยน จำกัด
  ดำเนิน กิจการพิพิธภัณฑ์ Ripley’s Believe It or Not! ที่พีคแทรมทาวเวอร์ เกาะฮ่องกง
  โดยร่วมทุนกับ Hong Kong & Shanghai Hotels แห่งฮ่องกง
  เปิดดำเนินการเมื่อเดือนกันยายน 2540 และ บริษัท ฮาร์เบอร์วิว จำกัด
  ดำเนินกิจการโรงแรมรอยัลการ์เด้นท์ ฮาเบอร์วิว ในเมืองไฮฟอง ประเทศเวียดนาม
  เปิดดำเนินการเมื่อเดือนตุลาคม 2541

7.  บริษัท อาร์เอ็นเอส โฮลดิ้ง จำกัด มีทุนจดทะเบียน 420.02 ล้านบาท ทุนชำระแล้ว 420.02
    ล้านบาท บริษัทฯถือหุ้นร้อยละ 72.39

จัดตั้งในปี 2541 เพื่อถือหุ้นทั้งหมดในบริษัท รอยัลการ์เด้น ดีเวลลอปเม้นท์ จำกัด

8.  บริษัท รอยัลการ์เด้น ดีเวลล้อปเม้นท์ จำกัด มีทุนจดทะเบียน 500.1 ล้านบาท ทุนชำระแล้ว
    500.1 ล้านบาท โดยบริษัท อาร์เอ็นเอส โฮลดิ้ง จำกัด ถือหุ้นร้อยละ 50

  ดำเนินกิจการโรงแรม เจดับบลิว แมริออท แอนด์ สปา บริเวณหาดไม้ขาว อำเภอถลาง
  จังหวัดภูเก็ต บนเนื้อที่ 67 ไร่ ประกอบด้วยห้องพักทั้งสิ้น 265 ห้อง
  คาดว่าจะเปิดดำเนินการได้ในปลายปี 2544

9.  R.G.E. (HKG) Limited ตั้งอยู่ที่ประเทศฮ่องกงมีทุนจดทะเบียน 100,000 ดอลล่าร์ฮ่องกง
    ทุนชำระแล้ว 100,000 ดอลล่าร์ฮ่องกง บริษัทฯ ถือหุ้นร้อยละ 100

ประกอบธุรกิจให้บริการจัดการธุรกิจบันเทิง โดยรับบริหารงานในบริษัท ริบเบี่ยน จำกัด ฮ่องกง

10. บริษัท มันดารา สปา (ไทยแลนด์) จำกัด มีทุนจดทะเบียน 10 ล้านบาท ทุนชำระแล้ว 10
    ล้านบาท บริษัทฯถือหุ้นร้อยละ 51

  ดำเนินกิจการและรับบริหารศูนย์บริการเพื่อสุขภาพ ให้บริการด้านสถานเสริมความงาม
  สถานออกกำลังกาย การบำบัดความเครียดอย่างครบวงจร โดยปัจจุบันเปิดดำเนินการ 6
  แห่งที่โรงแรม แมริออท รอยัลการ์เด้น ริเวอร์ไซด์ โรงแรมรอยัลการ์เด้น รีซอร์ท หัวหิน
  โรงแรมรอยัลการ์เด้น วิลเลจ หัวหิน โรงแรมฮิลตัน หัวหิน โรงแรมเพิร์ล ภูเก็ต
  โรงแรมอิมพีเรียล และคาดว่าจะเปิดเพิ่มอีก 1 แห่งที่โรงแรมเชอราตัน

11. บริษัท เจ้าพระยา รีซอร์ท จำกัด มีทุนจดทะเบียน 450 ล้านบาท ทุนชำระแล้ว 450 ล้านบาท
    โดยมีผู้ถือหุ้นรายใหญ่ ประกอบด้วย บริษัทฯ ถือหุ้นร้อยละ 70.8 บจ. ศรีพัฒน์ ร้อยละ 10.0
    บจ. หวั่งหลี ร้อยละ 6.9 บมจ. ธนาคารไทยพาณิชย์ ร้อยละ 6.9 บจ.เลเซอร์ เอ็นเตอร์
    ไพร์ส ร้อยละ 5.1 และอื่น ๆ ร้อยละ 0.3

  ดำเนินกิจการโรงแรม แมริออท รอยัลการ์เด้น ริเวอร์ไซด์ ตั้งอยู่ริมแม่น้ำเจ้าพระยา
  ถนนเจริญนคร กรุงเทพฯ บนพื้นที่ 27 ไร่ ประกอบด้วยห้องพัก 417 ห้อง
  และสิ่งอำนวยความสะดวกตามมาตรฐาน โรงแรมชั้นหนึ่ง เริ่มประกอบกิจการตั้งแต่ปี 2535

12. บริษัท สมุย วิลเลจ จำกัด มีทุนจดทะเบียน 1 ล้านบาท ทุนชำระแล้ว 1 ล้านบาท บริษัทฯ
    ถือหุ้นร้อยละ 100

  ประกอบธุรกิจพัฒนาที่ดินบริเวณหาดแหลมใหญ่ อำเภอสมุย จังหวัดสุราษฎ์ธานี จำนวน 72 ไร่
  เพื่อทำโรงแรมแห่งใหม่ในเครือบริษัทฯ คาดว่าจะมีห้องพักทั้งสิ้น 100 ห้อง
  เริ่มดำเนินกิจการในปี 2543

13. กองทุนรวมรวมไทยโปรเจ็คท์ พร็อพเพอร์ตี้ ฟันด์ มีทุนจดทะเบียน 105 ล้านบาท ทุนชำระแล้ว
    105 ล้านบาท บริษัทฯ ถือหน่วยลงทุนทั้งจำนวน

  ประกอบธุรกิจลงทุนในอสังหาริมทรัพย์ที่ให้ผลตอบแทนดี โดยมีบริษัทหลักทรัพย์ กองุทุนรวม จำกัด
  (มหาชน) เป็นบริษัทจัดการ

ข้อมูลการลงทุนในบริษัทร่วม (ณ 31 ธันวาคม 2543) คือ

1.  บริษัท แม่ริม เทอเรซ รีซอร์ท จำกัด มีทุนจดทะเบียน 300 ล้านบาท ทุนชำระแล้ว 300
    ล้านบาท บริษัทฯ ถือหุ้นทั้งทางตรงและทางอ้อม (โดยผ่าน บริษัท โรงแรมราชดำริ จำกัด
    (มหาชน)) ร้อยละ 28.14

  ดำเนินกิจการโรงแรมชั้นหนึ่ง ขนาด 64 ห้อง บนพื้นที่ 37 ไร่ ที่อำเภอแม่ริม จังหวัดเชียงใหม่
  บริหารงานโดย กลุ่มรีเจนท์ อินเตอร์เนชั่นแนล / โฟร์ซีซั่น ใช้ชื่อว่า โรงแรมเดอะรีเจนท์
  รีซอร์ท เชียงใหม่ เริ่มประกอบกิจการตั้งแต่ปี 2538

2.  บริษัท โรงแรมราชดำริ จำกัด (มหาชน) มีทุนจดทะเบียน 450 ล้านบาท ทุนชำระแล้ว 450
    ล้านบาท บริษัทฯถือหุ้นร้อยละ 30.09

  ดำเนินกิจการโรงแรมเดอะ รีเจนท์ – กรุงเทพ เป็นโรงแรมชั้นหนึ่ง บริหารงานโดยกลุ่มรีเจนท์
  อินเตอร์เนชั่นแนล / โฟร์ซีซั่น ตั้งอยู่บนถนนราชดำริ ประกอบด้วยห้องพัก 356 ห้อง
  และสิ่งอำนวยความสะดวกตามมาตรฐานโรงแรมชั้นหนึ่ง

3.  บริษัท ริบเบี่ยน จำกัด ตั้งอยู่ที่ฮ่องกงมีทุนจดทะเบียน 10,000 ดอลลาร์ฮ่องกง ทุนชำระแล้ว
    2 ดอลลาร์ฮ่องกง โดยบริษัท อาร์จีอาร์ อินเตอร์เนชั่นแนล จำกัด ถือหุ้นอยู่ร้อยละ 50

  ดำเนินกิจการ พิพิธภัณฑ์ Ripley’s Believe It or Not ที่พีคแทรมทาวเวอร์ เกาะฮ่องกง
  โดยร่วมทุนกับ Hong Kong & Shanghai Hotels แห่งฮ่องกง

4.  บริษัท ฮาเบอร์วิว จำกัด ตั้งอยู่ที่ถนนทรานฟู เมืองไฮฟอง เวียดนาม มีทุนจดทะเบียน 6.848
    ล้านเหรียญสหรัฐฯ ทุนชำระแล้ว 6.848 ล้านเหรียญสหรัฐฯ โดยบริษัท อาร์จีอาร์
    อินเตอร์เนชั่นแนล จำกัด ถือหุ้นอยู่ร้อยละ 19.98

  ดำเนินกิจการโครงการโรงแรมรอยัลการ์เด้น ฮาเบอร์วิว ขนาด 127 ห้อง ในเมืองไฮฟอง
  ประเทศ เวียดนาม เปิดดำเนินการเมื่อเดือนตุลาคม 2541

5.  บริษัท ไม้ขาว เวเคชั่น วิลล่า จำกัด มีทุนจดทะเบียน 40 ล้านบาท ทุนชำระแล้ว 40
    ล้านบาท บริษัทฯถือหุ้นร้อยละ 15

ดำเนินกิจการไทม์แชริ่ง จำนวน 144 ยูนิต บริเวณเดียวกับโรงแรม เจดับบลิว แมริออท รีซอร์ท

แอนด์ สปา ภูเก็ต

บริษัทฯ มีโครงสร้างการถือหุ้นของกลุ่มบริษัทย่อยและบริษัทร่วม (ณ วันที่ 31 ธันวาคม 2543) ดังนี้

หมายเหตุ * นำหุ้นไปจำนำกับสถาบันการเงินเพื่อค้ำประกันเงินกู้ระยะยาว

** สัดส่วนการถือหุ้นนี้ เป็นทั้งสัดส่วนการถือหุ้นโดยตรง และ เป็นการถือผ่าน บมจ.
โรงแรมราชดำริ

โครงสร้างรายได้

ในปี 2543 บริษัทฯ บริษัทย่อย และกิจการร่วมค้า มีรายได้จากการประกอบธุรกิจหลัก 4 ประเภท
ได้แก่ (1) ธุรกิจโรงแรม ร้อยละ 77 (2) ธุรกิจให้เช่าศูนย์การค้า ร้อยละ 16 (3)
ธุรกิจบันเทิง ร้อยละ 4 และ(4) ธุรกิจให้บริการเพื่อสุขภาพ ร้อยละ 3
(รายละเอียดตามหมายเหตุประกอบงบการเงินที่ 31)